Poklic revizorja ne more opravljati vsak. Revizijo lahko opravljajo izključno revizijske družbe. Te zaposlujejo osebe, ki so pridobile dovoljenje za opravljanje nalog pooblaščenega revizorja.
Pooblaščeni revizor mora imeti visoko strokovno ali univerzitetno izobrazbo ekonomske smeri. Prav tako mora imeti certifikat za revizorja in opraviti strokovni izpit za pooblaščenega revizorja na Slovenskem inštitutu za revizijo.